Up-1126/07
Natisni
Opravilna št.:
Up-1126/07
Datum odločitve:
21. 6. 2007
ECLI:
ECLI:SI:USRS:2007:Up.1126.07
Akt:
Ustavna pritožba zoper sklep Višjega sodišča v Mariboru št. II Cp 277/2007 z dne 15. 2. 2007 v zvezi s sklepom Okrajnega sodišča na Ptuju št. I 1337/02 z dne 8. 12. 2006
Izrek:
Ustavna pritožba zoper sklep Višjega sodišča v Mariboru št. II Cp 277/2007 z dne 15. 2. 2007 v zvezi s sklepom Okrajnega sodišča na Ptuju št. I 1337/02 z dne 8. 12. 2006 se ne sprejme.
Evidenčni stavek:
Če očitno ne gre za kršitev človekovih pravic ali temeljnih svoboščin, zatrjevanih v ustavni pritožbi, Ustavno sodišče ustavne pritožbe ne sprejme v obravnavo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.3.13.3 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Dvostopenjska sodna pristojnost (25).
Pravna podlaga:
Člen 25, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
21. 3. 2007
Vrsta odločitve:
sklep
Vrsta rešitve:
nesprejem ustavne pritožbe
Dokument:
US27687
Dokument v PDF obliki:
Up-1126-07.pdf
114 KB
Prenesite datoteko
Up-1126/07-5
21. 6. 2007
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata 5. junija 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Mariboru št. II Cp 277/2007 z dne 15. 2. 2007 v zvezi s sklepom Okrajnega sodišča na Ptuju št. I 1337/02 z dne 8. 12. 2006 se ne sprejme.
Obrazložitev
A.
1. Z izpodbijanim sklepom je Višje sodišče zavrnilo pritožbo pritožnika (v izvršbi dolžnika) zoper sklep sodišča prve stopnje o zavrženju prepozne pritožnikove pritožbe.
2. Pritožnik v ustavni pritožbi Višjemu sodišču očita kršitev 3., 15., 22., 23., 24., 25., 26., 27. in 29. člena Ustave. Navaja, da izpodbijani sklep nima pravnega pouka, da je v Republiki Sloveniji edino sodišče "institucija za kaznovanje", da niso bile spoštovane ustavne kavtele, ki pridejo v poštev v primeru kaznivih ravnanj, in da v skladu z Ustavo hitri ali skrajšani postopki ne pridejo v poštev.
B.
3. Ustavne pritožbe ni mogoče vložiti zaradi kršitev 3. in 15. člena Ustave (z izjemo četrtega odstavka 15. člena), ker neposredno ne urejata človekovih pravic in temeljnih svoboščin. Kršitve človekove pravice iz četrtega odstavka 15. člena pa pritožnik ne izkaže.
4. Pravica do pravnega sredstva pritožniku ni mogla biti kršena, ker izpodbijani sklep ni imel pravnega pouka o pravici do pritožbe. Pravica iz 25. člena Ustave namreč več kot dvostopenjskega sojenja ne zagotavlja.
5. Navedbe pritožnika o kršitvah drugih temeljnih pravic, navedenih v ustavni pritožbi, so tako pavšalne in posplošene, da jih Ustavno sodišče ni moglo preizkusiti. Nestrinjanje pritožnika z izpodbijano odločitvijo in njegov subjektivni občutek, da se mu godi krivica, ne zadoščata za utemeljitev navedenih kršitev človekovih pravic.
6. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
C.
7. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana dr. Franc Grad in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger